armvectores/hy_wikipedia_2023 huggingface dataset:
Մատալա

Մատալա (հուն․՝ Μάταλα), գյուղ Հունաստանում, Կրետեի հարավում։ Գտնվում է Լիբիական ծովի ափին` Հերակլիոնից 62 կիլոմետր հարավ-արևմուտք։ Մտնում է Ֆեստոս համայնքի, Կրետեի ծայրամասում գտնվող Հերակլիոն ծայրամասային միավորի մեջ։ Բնակչությունը կազմում է 67 բնակիչ 2011 թվականի մարդահամարի տվյալներով։


== Դիցաբանություն ==
Ըստ հունական դիցաբանության` Մատալան այն վայրն էր, որտեղ Զևսը ցլի կերպարով Եվրոպա է տեղափոխել փյունիկյան արքայադստերը։ Այնուհետև նա վերածվել է արծվի և հետագայում նրան տեղափոխվել է Գորտինա։


== Պատմություն ==
Նեոլիթյան դարաշրջանում ծովախորշերի փափուկ, ծակոտկեն ժայռերի մեջ բազմաթիվ քարանձավներ են փորվել, որոնք դեպի Կրետե հռոմեական նվաճման ժամանակ և վաղ քրիստոնեության շրջանում օգտագործվել են թաղումների համար։ Մինչ օրս քարանձավները զբոսաշրջիկների ուխտագնացության տեղ են։ Մինոսյան շրջանում Մատալայում, ըստ երևույթին, գտնվում էր Ֆեստայի նավահանգիստը, որը գտնվում էր 10 կմ հյուսիս-արևելք, հռոմեական շրջանում Մատալան Գորտինայի նավահանգիստ էր, որը գտնվում էր 30 կմ հյուսիս-արևելք։ Արաբ նվաճողները Ումար Աբու Հաֆսի գլխավորությամբ 824 թվականին Մատալայի շրջանում կանգ են առել Կրետե կղզում։
1960-ական թվականներին նեոլիթյան քարանձավներում բնակություն են հաստատել աշխարհի շատ երկրներից հիպի խմբեր, այդ թվում` երիտասարդ ամերիկացիներ, որոնք հրաժարվում էին մասնակցել Վիետնամական պատերազմին։ Մի ժամանակ քարանձավներում ապրել են Քաթ Սթիվենսը, Բոբ Դիլանը և Ջոնի Միտչելլը։ Հետագայում Միթչելլը գրել է «Carey» երգը, որն ընդգրկվել է «Blue» ալբոմում, Մատալայում իր հանդիպած սրճարանի մասին, որին նա ծանոթացել է, երբ դուրս է եկել փողոց` իր մոտ տեղի ունեցած գազի վառարանի պայթյունից հետո։ Այն բանից հետո, երբ քարանձավներից մեկը փլուզվել է, և այնտեղ մարդ է զոհվել, հիպիները վտարվել են քարանձավներից։ Ներկայումս քարանձավները ցանկապատված են, սակայն զբոսաշրջիկները կարող են այցելել դրանք տեսնելու։
Մատալայից հարավ գտնվում է «Red Beach» նուդիստական լողափը։


== Պիցիդիա համայնք ==
Պիցիդիա տեղական համայնքը ներառում է երեք բնակավայր։ Բնակչությունը կազմում է 760 բնակիչ 2011 թվականի մարդահամարի տվյալներով։ Տարածքը 22,583 կմ² է։


== Բնակչություն ==


== Մատալայի քարանձավներ ==

		
		
		
		


== Ծանոթագրություններ ==
Հայասայի արքաների ցանկ

Ստորև ներկայացված է Հայասայի (մոտ 1400 մ.թ.ա.- 1316 մ.թ.ա.) արքաների ցանկը՝ ըստ հերթականության։


== Գրականություն ==
Ադոնց Ն. «Հայաստանի պատմությունը», Երևան 1972 թ.,
Ավետիսյան Հ.Մ. «Հայկական լեռնաշխարհի և Հյուսիսային Միջագետքի պետական կազմավորումների քաղաքական պատմությունը մ.թ.ա. XVII—IX դդ», Երևան 2002,
Թովմասյան Պ.Մ. «Հայկական լեռնաշխարհը և Միջագետքը», Երևան 2006,
Քոսյան Ա.Վ. «Հայկական լեռնաշխարհի տեղանունները (ըստ խեթական սեպագիր աղբյուրների)», Երևան 2004,
«Հայոց պատմություն», ՀՍՍՀ ԳԱ Երևան 1968.։
Ալափունար

Անվան այլ կիրառումների համար տե՛ս՝ Ալափունար (այլ կիրառումներ)Ալափունար, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառում։ Գտնվում էր Սիս քաղաքից ոչ հեռու՝ Ալափունար գետակի ձախ ափին։
Ալափունարը հայաբնակ էր։ 1909 թվականին տեղի հայ բնակչությունը կոտորվեց թուրք ջարդարարների ձեռքով, իսկ գյուղը հիմնահատակ ավերվեց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(2021) Պուանկարե

(2021) Պուանկարե (անգլ.՝ Poincare), աստերոիդ աստերոիդների հիմնական գոտում։ Հայտնաբերվել է 1936 թվականի հունիսի 26-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,308871 ա. մ., առավելագույնը մոտենում է 1,8009 ա. մ. հեռավորության վրա և հեռանում 2,8168 ա. մ.։ Արեգակի շուրջ մեկ ամբողջական պտույտ է կատարում 1281,44 երկրային օրվա ընթացքում, իր ուղեծրով շարժվելով միջինում 0,280934 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2021) Պուանկարե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չումակովսկի (այլ կիրառումներ)

Չումակովսկի, կարող է վերաբերել՝

Չումակովսկի - գյուղ Ռուսաստանի Ռոստովի մարզի Ուստ-Դոնեցկի շրջանում
Չումակովսկի - գյուղ Ռուսաստանի Ռոստովի մարզի Չերտկովսկի շրջանում
Սկալդասոլե

Սկալդասոլե (իտալերեն՝ Scaldasole), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 885 մարդ 2008 թվականի մարդահամարի տվյալների։ Խտությունը կազմում է 80 մարդ/կմ²։ Տարածքը 11 կմ² է։ Փոստային ինդեքս` 27020։ Հեռախոսային կոդ` 0383։


== Ժողովրդագրություն ==
Բնակչության աճ.


== Կապի տվյալներ ==
Հեռախոս՝ 0382 997454


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կածալխևի

Կածալխևի (վրաց.՝ კაწალხევი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Դուշեթից հեռու է 47 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 63 մարդ։


== Ծանոթագրություններ ==
Ընտրույթ

Կոմբինատորիկայում A բազմության k-ընտրույթ (նաև՝ k–ընտրույթ կամ ընտրույթ) է կոչվում վերջավոր բազմության k հատ տարրերից բաղկացած հավաքածուն։
Ընտրույթի տարրերի կարգը կարող է հաշվի առնվել կամ չառնվել։ Բացի դրանից, ընտրույթում A բազմության տարրերից յուրաքանչյուրի քանակության (կամ պատիկության) վրա կարող են դրվել սահմանափակումներ։ Ըստ այդմ, ընտրույթները կարող են լինել կարգավոր և ոչ կարգավոր, կրկնություններով և առանց կրկնությունների։


== Կարգավոր k–ընտրույթ ==
A բազմության կարգավոր k-ընտրույթ է կոչվում այն k–ընտրույթը, որում տարրերի դասավորությունը հաշվի է առնվում։ Օրինակ՝ A={1, 9, 8, 3, 4, 2} բազմության հետևյալ կարգավոր 3-ընտրույթները միմյանց հավասար չեն՝ (1, 9, 3)≠(9, 1, 3)։


== Ոչ կարգավոր k–ընտրույթ ==
A բազմության ոչ կարգավոր k-ընտրույթ է կոչվում այն k–ընտրույթը, որում տարրերի դասավորությունը հաշվի չի առնվում։ Օրինակ՝ A={1, 9, 8, 3, 4, 2} բազմության հետևյալ ոչ կարգավոր 3-ընտրույթները միմյանց հավասար են՝ (1, 9, 3)=(9, 1, 3)։


== Կրկնություններով k–ընտրույթ ==
Այն ընտրույթը, որում A բազմության յուրաքանչյուր տարր կարող է հանդես գալ 0 կամ 1 անգամ, կոչվում է A բազմության առանց կրկնությունների k-ընտրույթ։ Օրինակ՝ A={1, 9, 8, 3, 4, 2} բազմության հետևյալ ընտրույթները կրկնություններով 7-ընտրույթներ են՝ (1, 9, 9, 3, 2, 2, 8) և (9, 1, 9, 3, 8, 2, 2)։ Որպես կարգավոր ընտրույթներ նրանք իրար հավասար չեն, բայց որպես ոչ կարգավոր ընտրույթներ՝ հավասար են։


== Առանց կրկնությունների k–ընտրույթ ==
Այն ընտրույթը, որում A բազմության յուրաքանչյուր տարր կարող է հանդես գալ 0 կամ ավելի անգամ, կոչվում է A բազմության կրկնություններով k-ընտրույթ։ Օրինակ՝ A={1, 9, 8, 3, 4, 2} բազմության հետևյալ ընտրույթները առանց կրկնությունների 6-ընտրույթներ են՝ (1, 9, 8, 3, 4, 2) և (4, 2, 3, 8, 9, 1)։ Որպես կարգավոր ընտրույթներ նրանք իրար հավասար չեն, բայց որպես ոչ կարգավոր ընտրույթներ՝ հավասար են։
Փեթ Նիքսոն

Փեթ Նիքսոն (անգլ.՝ Thelma Catherine Ryan "Pat" Nixon, մարտի 16, 1912(1912-03-16)[…], Ely, Նևադա, ԱՄՆ - հունիսի 22, 1993(1993-06-22)[…], Park Ridge, Բերգեն շրջան, Նյու Ջերսի, ԱՄՆ), ԱՄՆ առաջին տիկինը 1969 թվականի հունվարի 20-ից մինչև 1974 թվականի օգոստոսի 9-ը, Ամերիկայի Միացյալ Նահանգների 37-րդ նախագահ, Հանրապետական կուսակցության անդամ Ռիչարդ Նիքսոնի կինը։


== Կենսագրություն ==
Ծնվել է Նևադայում։ Մեծացել է Կալիֆորնիա նահանգի Լոս Անջելես քաղաքում։ 1929 թվականին Փեթն ավարտել է միջնակարգ դպրոցը, ապա սովորել Ֆուլերտոնի քոլեջում։ Քոլեջն ավարտելուց հետո ուսումը շարունակել է Հարավային Կալիֆորնիայի համալսարանում։ Ուսման վճարը տալու համար գործի է անցել մի քանի աշխատավայրերում, այդ թվում՝ դեղատանը, աշխատել է նաև որպես մեքենագրուհի և ռենտգենոլոգ։ 1940 թվականին նա ամուսնացել է իրավաբան Ռիչարդ Նիքսոնի հետ, նրանք ունեցել են երկու դուստր։ Փեթը ամուսնու հետ միասին մասնակցել է 1946 և 1948 թվականների Կոնգրեսի ընտրություններին համար իրականացվող հաջող քարոզարշավին։ Ավելի ուշ նա դարձավ Միացյալ Նահանգների երկրորդ տիկինը, երբ նրա ամուսինը ընտրվեց փոխնախագահ՝ Դուայթ Էյզենհաուերի կառավարման ժամանակ։ Այս կերպ Փեթը ամուսնու հետ կատարել է բավական շատ բարեգործություններ, որոնք լավագույնս կերպով լուսաբանվել են ԶԼՄ-ների կողմից։ ԱՄՆ փոխնախագահ՝ Ռ. Նիքսոնի հետ 1959 թվականի ամռանը այցելել է Խորհրդային Միություն։ Օգնել է ամուսնուն 1960 թվականի իր անհաջող նախագահական ընտրարշավում, իսկ հետո՝ 1968 թվականի նրա հաջող ընտրարշավում։


== Ընտանիք ==
Ամուսին. Ռիչարդ Միլհաուզ Նիքսոն (1913 թվականի հունվարի 9 - 1994 թվականի ապրիլի 22) (ամուսնացել են 1940 թվականի հունիսի 21-ին)։
Երեխաներ.
Տրիշա «Պատրիսիա» Նիքսոն Քոքս (ծնվել է 1946 թվականի փետրվարի 21-ին) 
Ջուլի Նիքսոն Էյզենհաուեր (ծնվել է 1948 թվականի հուլիսի 5-ին) 


== Ծանոթագրություններ ==
Նովո-Տրոիցկոե (գյուղ, Երշիչսկի շրջան)

Անվան այլ կիրառումների համար տե՛ս՝ Նովո-ՏրոիցկոեՆովո-Տրոիցկոե (ռուս.՝ Ново-Троицкое), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուֆիմսկի (գյուղ, Խայբուլինսկի շրջան)

Ուֆիմսկի (ռուս.՝ Уфимский, բաշկիրերեն՝ Өфө), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 1404 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրաբիոն

Անվան այլ կիրառումների համար տե՛ս՝ Բրաբիոն (այլ կիրառումներ)
Բրաբիոն կամ ազատուկ (լատ.՝ Polianthes tuberosa ), շքանարգիզազգիների ընտանիքի (Agave) բազմամյա բույս։ Բրաբիոնի ցողունի բարձրությունը մոտ 45 սմ է, որը վերջանում է սպիտակ և բուրումնավետ ծաղիկների ողկույզով։ Գոյություն ունի 12 տեսակ։ Օգտագործվում է օծանելիքի արտադրությունում։


== Անվանումը տարբեր երկրներում ==
Բրաբիոնի լատինական tuberosa անվանումը ծագել է ծաղկի արմատային կառուցվածքից ելնելով՝ tuber նշանակում է պալար։ Մեքսիկայում, որը համարվում է բրաբիոնի հայրենիքը, ծաղկի անուն է «Օհմեզուչետլ», որը նշանակում է «ոսկրե ծաղիկ»։ Արևելա-հնդկական անվանումն է՝ «Ռաթքիրանի» (գիշերային ծաղիկ), հինդիյով «Rajnigandha» (գիշերային բույր), հարավային Հնդկաստանում՝ «Sugandaraja» (բույրի արքա)։ Սինգապուրում այն կոչվում է «Xinxiao», որը նշանակում է՝ «այն, ինչի վրա հանգստանում են գիշերային թիթեռները»։ Պարսկաստանում բրաբիոնի անվանումն է «Միրիամ», որը նաև տարածված կանացի անուն է։


== Օգտագործում ==
Օգտագործվում է օծանելիքի արտադրությունում՝ բուրումնավետ յուղեր և ծխաձողիկներ, օծանելիք ստանալու համար։ Բրաբիոնի բուրումնավետ մեկ լիտր յուղ ստանալու համար օգտագործվում է մեկ տոննա ծաղիկ, որի պատճառով էլ համարվում է ամենաթանկ յուղերից մեկը։ Վիկտորիական ժամանակաշրջանում համարվել է թաղման ծաղիկ, իսկ Հավայան կղզիներում բրաբիոնի ծաղիկներով հյուսում են ավանդական ծաղկեփնջերը։


== Հայկական ավանդապատում ==
Ըստ հայկական ավանդության Բյուրակն (Բինգյոլ) լեռան գագաթին է աճում կախարդական Բրաբիոն ծաղիկը, որը գտնողին երջանկություն է պարգևում։


== Հղումներ ==


== Արտաքին հղումներ ==
"Цветоводство" - 1981 г. - №5. (ռուս.)
Սֆինքս (կատու)

Անվան այլ կիրառումների համար տե՛ս՝ Սֆինքս (այլ կիրառումներ)
Սֆինքս, կատվի տեսակ, որը բազմացվել է 1960-ական թվականներին։ Կատուները իրենց մարմնի վրա չունեն մորթի, սակայն այնպես չէ, որ բացարձակ մազ չունեն։ Նրանց մաշկը քարայծի մաշկին շատ նման է։ Բեղեր կարող են և լինել, և չլինել, կամ էլ կարող են լինել կոտրված։ Նրանց մաշկի գույները իրենց մորթու գույները կլինեին (եթե իհարկե ունենային այն)։ Քանի որ նրանք չունեն մորթի, ավելի շուտ են մրսում, քան սովորական կատուները։ Չնայած այն փաստին, որ առանց մազ կատուները շատ հին ժամանակներից կան, նրանք սկսել են զարգանալ Եվրոպայում 1960ական թվականներին։ Երկու տարբեր առանց մազ Ֆիլայն կատուների խմբեր հայտնաբերվեցին Հարավային Ամերիկայում, որն էլ 1970ական թվականներին ստիպեց նրանց ցեղին անվանել՝Սֆինքս։


== Ցեղատեսակի ստանդարտները ==
Սեպի նման գլուխ, դուրս ընկած այտոսկրերով
Մեծ՝ լիմոնի նման աչքեր
Շատ մեծ ականջներով. առանց մազերի, սակայն շատ փափուկ
Լավ մկանոտ, միջին չափի պարանոց
Միջին չափի իրան, գլանաձև կրծքավանդակ
Թաթի բարձիկները մյուս կատուներինից հաստ է, որն էլ բարձի վրա քայլելու տպավորություն է թողնում
Մկանոտ մարմին


== Խնամք ==
Չնայած նրան, որ Սֆինկսերը մորթի չունեն չի նշանակում, որ նրանց խնամք պետք չէ։ Նրանց մաշկի յուղերը, որոնց ներծծում էր մորթին մնում է իրենց մաշկի վրա և սկսում է չորանալ։ Հաճախակի լողացնելը պարտադիր է ամենաքիչը ամեն շաբաթը մեկ։ Սֆինքսներին շատ արևի տակ թողնել չի կարելի, քանի որ նրանց մաշկը մարդկանց մաշկի նման կարող է վառվել։ Հիմնականում կատուներին ընդհանրապես չի կարելի դուրս թողնել, քանի որ նրանք մորթի չունեն, ցրտին դիմադրել չեն կարող։ Որոշ կլիմայական պայմաններում, տերերը հագուստ են հագցնում իրենց կատուներին, որպեսզի չմրսեն։ Չնայած նրան, որ Սֆինքսերը մորթի չունեն, նրանք նույնպես հիպոալերգիկ են։ Այն մարդիկ, ովքեր կատուներից ալերգիա ունեն, պետք է ընդհանրապես չշփվեն Սֆինքսերի հետ, որովհետև նրանք ավելի շատ են նպաստում ալերգիայի բռնկմանը։ Սֆինկսերի ականջները սովորական կատուների ականջներից ավելի արագ են կեղտոտվում, որովհետև նրանք մազ չունեն այդ կեղտը հավաքելու համար։ Սֆինկսերի ականջները պեսք է լվանալ շաբաթական, ցանկանալի է լոգանքից առաջ։ Սֆինկսերը շատ են յուղոտվում, և իրենց եղունգների տակ, հաճախ կեղտոտվում է։ Նրանց ականջները նույնպես, հաճախակի են կեղտոտվում, և դրա պատճառով էլ հատուկ խնամք է պետք հատկացնել իրենց։


== Ցեղատեսակի պատմությունը ==
Այսօրվա Ամերիկյան և Եվրոպական Սֆինկսերը՝ մուտացիայի արդյունք են։ 
Կանադական Սֆինքսերի ցեղատեսակը ծնունդ է առել 1966 թվականին Տորոնտոյի, Ռոնցեսվալես քաղաքում, երբ մի մազ չունեցող, Պրուն անունով փիսիկ ծնվեց՝ Էլիզաբեթ թագուհու մոտ։


== Պահվածք ==
Սֆինքս կատուները ճանաչված են իրենց ընկերասիրությամբ։ Նրանք շատ աշխույժ, խելացի, հետաքրքրասեր են։ Նրանք շատ նման են շներին։ Սֆինքսները անընդհատ դիմավորում են իրենց տերերին դռան դիմաց, և շատ են սիրում նոր մարդկանց հանդիպել։


== Ծանոթագրություններ ==
Աճական

Աճական (լատ.՝ augmentum), հնդեվրոպական լեզվաբանության մեջ այսպես է կոչվում արմատին կամ բառին, կամ սրանց կազմության մեջ ավելացող այն հնչյունը կամ հնչյունական տարրը, որը սովորաբար ունենում է անորոշ ծագում ու նշանակություն։ Այն կարող է իմաստային նոր երանգ հաղորդել բառին, երբեմն էլ՝ փոխել նրա իմաստը։ Աճականը ածանց կամ մասնիկ չէ, թեև որոշ պայմաններում նա կարող է այդպիսի նշանակություն ստանալ։ Այսպես, օրինակ, ըստ Հրաչյա Աճառյանի՝ ողբ, սուրբ, քարբ, քերբել բառերում «բ» տարրն աճական է։ Աճականի կցման երևույթն անվանում է աճում։


== Գրաբար ==
Գրաբարում հանդես է գալիս մեծ մասամբ անցյալ կատարյալի եզակի թվի 3-րդ դեմքում, երբ բայը միավանկանում է (հմմտ. բերի, բերեր, բեր և եբեր, հատի, հատեր, հատ և եհատ)։
Ապառնին ևս միավանկ մնալով ստանում է աճական (օրինակ՝ դնեմ բայի ապառնին դից-ի փոխարեն լինում է եդից)։
Աճական հայերենում միավանկությունը և վանկազրկությունը վերացնելու միջոց էր։ Աճական են համարվում նաև արմատի վրա ավելացած բաղաձայնները հմմտ. (սեր (սերել) - սերմ, գող - գոդտ (գողտուկ), գադ - գաղտ, լի - լիր և այլն)։


== Սեպագիր ==
Շումերերեն, աքքադերեն, խեթերեն ձեռագրերի սեպագրերում, շատ գոյականներին նախորդում կամ հաջորդում է շումերերեն մի բառ, որը ծառայում է որպես աճական։ Այս աճականը ցույց է տալիս բառի պատկանելիությունը որոշակի սեմանտիկ խմբին։ Այս աճականները չեն արտասանվել։ Շումերերենից տառադարձման ժամանակ, այս աճականները գրվում են վերին ինդեքսում՝ փոքրատառով։
Օրինակներ՝

𒁹(1 կամ m) արական անձնանունների համար
𒊩(f) իգական անձնանունների համար
𒄑 (GIŠ) ծառերի և փայտից պատրաստված ամեն ինչի համար
𒆳 (KUR) պետությունների համար
𒌷 (URU) քաղաքների համար
𒇽 (LÚ) մարդկանց և մասնագիտությունների համար
𒇽𒈨𒌍(LÚ.MEŠ) ազգերի և մարդկանց խմբերի համար
𒀭(DINGIR) կամ D աստվածների և այլ աստվածությունների համար
𒂍(É) շինությունների և տաճարների համար
𒀯(MUL) աստղերի և համաստեղությունների համար
𒀀𒇉 (ÍD) վարչական տեքստերում՝ ջրանցքների և գետերի համար


== Ծանոթագրություններ ==
Ուիլյամ Նորդհաուս

Ուիլյամ Նորդհաուս (անգլ.՝ William D. Nordhaus, մայիսի 31, 1941(1941-05-31), Ալբուկերկե, Նյու Մեքսիկո, ԱՄՆ), ամերիկացի տնտեսագետ։
ԱՄՆ Գիտությունների ազգային ակադեմիայի անդամ (2001)։ 2018 թվականին Տնտեսագիտության Նոբելյան մրցանակի դափնեկիր «տնտեսական աճի մեջ նորարարությունների և կլիմայի ներդրման համար» (Փոլ Ռոմերի հետ միասին), մասնավորապես՝ «երկարաժամկետ մակրոտնտեսական վերլուծության մեջ կլիմայի փոփոխությունը ներդնելու համար»։


== Կենսագրություն ==
Յեյլի համալսարանի բակալավր (1963), Մասաչուսեթսի տեխնոլոգիական համալսարանի փիլիսոփայության դոկտոր։ 1967 թվականից սկսած՝ դասավանդում է Յեյլի համալսարանում (պրոֆեսոր է 1973 թվականից սկսած)։ Փոլ Սամուելսոնի համահեղինակն է (սկսած 12-րդ հրատարակությունից, 1985) «Տնտեսագիտություն» դասագրքի վերջին հրատարակություններում։ Ամերիկյան տնտեսական ասոցիացիայի պատվավոր անդամ է (2004), Ասոցիացիայի նախագահ՝ 2014 թվականից։


== Հիմնական աշխատություններ ==
Пол Самуэльсон, Вильям Нордхаус Экономика = Economics, 19 e. — М.: «Вильямс», 2014. — 1360 с. — ISBN 978-5-8459-1714-0
«Հայտնագործություն, տնտեսական աճ և բարեկեցություն. տեխնոլոգիական փոփոխությունների տեսական վերամշակում» (Invention, Growth and Welfare: A Theoretical Treatment of Technological Change, 1969),
«Էներգետիկ ռեսուրսների արդյունավետ օգտագործում» (The Efficient Use of Energy Resources, 1979):


== Մրցանակներ ==
2018 թվականի հոկտեմբերի 8-ին Ուիլյամ Նորդհաուսին շնորհվել է Տնտեսագիտության Նոբելյան մրցանակ «երկարաժամկետ մակրոտնտեսական վերլուծության մեջ տեխնոլոգիական նորարարությունների ներդրման համար»։


== Ծանոթագրություններ ==


== Արտաքին հղումներ ==
Curriculum vitae, Ուիլյամ Նորդհաուս Archived 2006-08-28 at the Wayback Machine.(անգլ.)
William Nordhaus (Yale Home Page) Archived 2018-11-07 at the Wayback Machine.(անգլ.)
A New Solution: The Climate Club 4.June, 2015 issue of New York Review of Books regarding Climate Shock: the economic consequences of a hotter planet by Martin Weitzman and Gernot Wagner (անգլ.)
Ուկրաինայի հերոս

Ուկրաինայի հերոս (ուկրաիներեն՝ звання Герой України), Ուկրաինայի բարձրագույն կոչում, շնորհվում է Ուկրաինայի քաղաքացիներին կարկառուն հերոսական արարքի կամ կարկառուն աշխատանքային արդյունքի հասնելու համար։ Ուկրաինայի հերոս բարձրագույն կոչման արժանացած անձանց հանձնվում է «Ոսկե աստղ» (ուկրաիներեն՝ орден «Золота Зірка») շքանշանը կարկառուն հերոսական արարքի համար, կամ Պետության շքանշան՝ (ուկրաիներեն՝ орден Держави) կարկառուն աշխատանքային արդյունքների համար։ Գործում է 1998 թվականի օգոստոսի 23-ից։


== Ծանոթագրություններ ==
Նովոկատերինովկա (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՆովոկատերինովկաՆովոկատերինովկա (ուկրաիներեն՝ Новокатеринівка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Նովոկատերինովկա գյուղում բնակվում էր 667 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալախարման

Ալախարման, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Իշակի

Իշակի (ռուս.՝ Ишаки), գյուղ Ռուսաստանի, Չուվաշիա հանրապետության Չեբոկսարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմեն Բաղդասարով

Արմեն Յուրիի Բաղդասարով (ուզբ.՝ Armen Bagdasarov, հուլիսի 31, 1972(1972-07-31), Տաշքենդ, Ուզբեկական ԽՍՀ, ԽՍՀՄ), ուզբեկահայ անվանի ձյուդոիստ  և ձյուդոյի մարզիչ։ Ուզբեկստանի ձյուդոյի ֆեդերացիայի նախագահը։ Արմեն Բաղդասարովի լեգենդար արժանիքն այն է, որ անկախ Ուզբեկստանի պատմության մեջ նա դարձել է առաջին մարզիկը, որը երկրին պարգևել է ամառային օլիմպիական խաղերի մեդալ։


== Կենսագրություն ==
Արմեն Բաղդասարովը ծնվել է 1972 թվականին Ուզբեկստանի մայրաքաղաք Տաշքենդում։ 1993-2001 թվականներին նա Ուզբեկստանի ձյուդոյի ազգային հավաքականի անդամ էր։ Նրա մարզական կարիերայի գագաթնակետը 1996 թվականին էր, երբ նա դարձավ Ասիայի չեմպիոն և նվաճեց Ատլանտայում կայացած Օլիմպիական խաղերի արծաթե մեդալը։ 1998 թվականին նա դարձավ նաև Ասիական խաղերի արծաթե մեդալակիր, իսկ 1999 թվականին կրկին հաղթեց Ասիայի առաջնությունում։ 2001 թվականին Ուզբեկստանի անկախության տասնամյակի առթիվ թողարկվել են մի շարք փոստային նամականիշեր, որոնցից մեկը նվիրված է Արմեն Բաղդասարովի մարզական նվաճումներին։
2001 թվականին Արմեն Բաղդասարովն ավարտեց մարզական կարիերան և սկզբում դարձավ Ուզբեկստանի ձյուդոյի հավաքականի գլխավոր մարզիչը, այնուհետև՝ այդ մարզաձևի ազգային ֆեդերացիայի ղեկավարը։ Միաժամանակ նա մարտարվեստների բարձրագույն մարզական վարպետության հանրապետական դպրոցի տնօրենն է։
Արմեն Բաղդասարովի մարզիչը եղել է Ուզբեկստանի վաստակավոր մարզիչ Վլադիմիր Եվգենևիչ Պլատովը։


== Պարգևներ և կոչումներ ==
«Մեհնաթ Շուհրաթի շքանշան» (1996)
Ուզբեկստանի Հանրապետության վաստակավոր մարզիկ (2000)
Ուզբեկստանի Հանրապետության վաստակավոր մարզիչ (2006)


== Ծանոթագրություններ ==


== Արտաքին հղումներ ==
Армен Багдасаров – օլիմպիական վիճակագրությունը Sports-Reference.com կայքում (անգլ.)
Արմեն Բաղդասարովի էջը judoinside.com կայքում (անգլ.)
Արմեն Բաղդասարովի էջը  Sportportal.uz կայքում (ֆոտո)
Վարզի-Շուդյա

Վարզի-Շուդյա (ռուս.՝ Варзи-Шудья), գյուղ Ռուսաստանի Ուդմուրթական հանրապետության Ալնաշսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստաիտի

Ստաիտի  (իտալերեն՝ Staiti)՝ քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 312 մարդ, բնակչության խտությունը կազմում է 21 մարդ/կմ²։ Զբաղեցնում է 15 կմ² մակերես տարածք։ Փոստային ինդեքսն է՝ 89030։ Հեռախոսային կոդը՝ 0964։


== Ժողովրդագություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0964 941004
Պաշտոնական կայք՝ http://staiti.asmenet.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լիտորալ Նորդեստիի գավառ

Լիտորալ Նորդեստիի գավառ (պորտ.՝ Microrregião do Litoral Nordeste), գավառ Բրազիլիայի Ռիու Գրանդի դու Նորտի նահանգում։ Մտնում է Ռիու Գրանդի դու Նորտի նահանգի արևելյան մարզի մեջ։ Բնակչությունը կազմում է 85 448 մարդ՝ 2006 թվականի տվյալներով։ Զբաղեցնում է 2541,942 կմ² տարածք։ Բնակչության խտությունը՝ 33,6 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 215 794 743,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 668,64 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,590


== Գավառի կազմ ==
Գավառի կազմի մեջ են մտնում հետևյալ համայնքները.

Մաշարանգուապի
Պեդրա Գրանդի
Պուրեզա
Ռիու դու Ֆոգու
Սան Միգել դի Տորուս
Սան Միգել դու Գոստոզու
Տայպու
Տորուս
Գեղարվեստի թագավորական ակադեմիա (Հաագա)

Անվան այլ կիրառումների համար տե՛ս՝ Գեղարվեստի թագավորական ակադեմիա (այլ կիրառումներ)Հաագայի Գեղարվեստի թագավորական ակադեմիա (հոլ.՝ Koninklijke Academie van Beeldende Kunsten, KABK), գեղարվեստի ակադեմիա Հաագայում։ Համարվում է Haagsche Teeken-Academie-ի իրավահաջորդը։ Հիմնադրվել է 1682 թվականի սեպտեմբերի 29-ին։ Նիդերլանդների ամենահին ուսումնական հաստատություններից է։


== Պատմություն ==

Թագավորական ակադեմիան հիմնադրվել է 1682 թվականին Ուիլյամ Դոդինսի, Թեոդոր վան դեր Շուերի, Դանիել Միջթենս Կրտսերի, Ռոբերտ Դուվալի և Ավգուստինոս Թերվեստենի կողմից որպես Haagsche Teeken-Academie (Հաագայի նկարչական ակադեմիա)։ Նկարչության դասերը տեղի էին ունենում երեկոյան, շաբաթ օրերին անցկացվում էին արվեստի վերաբերյալ հասարակական քննարկումներ։
18-րդ դարում Հաագայի Գեղարվեստի թագավորական ակադեմիան ծաղկուն հաստատություն է եղել։ 18-րդ դարի վերջում ֆինանսական միջոցների սղության պատճառով իրավիճակը փոխվել է, և ակադեմիան ունեցել է ընդամենը 10 ուսանող։
Վիլհելմ I-ի օրոք վերականգնվում է ֆինանսական աջակցությունը, և հաստատությունը վերգտնում է նախկին կարևորությունը։ 1821 թվականին նկարչական դպրոցին է միանում քաղաքացիական ճարտարագիտության դպրոցը։ Հաստատության համար Զեգեր Ռեյերի (1790-1857) կողմից նախագծվում է նեոդասական ոճի նոր շենք Prinsessegracht-ում։
19-րդ դարում այստեղ են սովորել հայտնի նկարիչներ Յոհանես Բոսբումը, Իսահակ Իսրայելսը, Վիլհելմ Մարիսը, Յոհան Հենրիկ Ուեսենբրուխը և Ջորջ Հենրիկ Բրեյտները։ 1937 թվականին հին տաճարի տեղում Ջ. Պլանտենգայի կողմից նախագծվում է ակադեմիայի նոր շենքը։
1990 թվականին թագավորական ակադեմիան միավորվում է Հաագայի թագավորական կոնսերվատորիան՝ դառնալով «Վիզուալ արվեստի, պարի ու երաժշտության դպրոց», 2000 թվականից՝ Հաագայի արվեստների համալսարան։


== Շենքեր ==

1821 թվականին մեծանում է հաստատության կարևորությունը, քանի որ նրան է միավորվում «School voor Burgerlijke Bouwkunde»-ը, որն այժմ տեղակայված է Korenbeurs-ում (Grain Exchange, հայերեն՝ հացահատիկի փոխանակման տեղ).:
Այնուհետև տեղափոխվել է Boterwaag շենք, որն այդքան լուսավոր չէր նկարչական դասերի համար։ 1839 թվականին, վերջ ի վերջո, ակադեմիան ունենում է իր սեփական նեոդասական ոճով Զեգեր Ռեյերի կողմից կառուցված շենքը՝ Prinsessegracht-ը։
20-րդ դարում դասընթացների ընդլայնման պատճառով ակադեմիան 1934-1937 թվականներին տեղափոխվում է բաուհաուզյան ոճով կառուցված նոր շենք՝ Prinsessegracht 4:


== Հաագայի դպրոցը մեր ժամանակներում ==

19-րդ դարի վերջում Հաագայում արվեստը վերելք է ապրում։
Ակադեմիայում ավելանում են նոր ֆակուլտետներ՝

գրաֆիկական դիզայն
գովազդ
լուսանկարչություն
դիզայն
կահույքի դիզայնԱկադեմիան ընդլայնում է դիզայն բնագավառում որպես առաջատարի իր ուսումնական ծրագիրը։
1938 թվականին հին շենքի տեղում կառուցվում է նորը՝ Plantenga, Buijs & Lürsen ճարտարապետական ընկերության նախագծով։
1990 թվականին ակադեմիան միավորվում է Հաագայի թագավորական կոնսերվատորիային՝ դառնալով Hogeschool van Beeldende Kunsten, Muziek en Dans (Գեղարվեստի, երաժշտության ու պարի ակադեմիա)։ Միաժամանակ սկսում է արդյունավետ համագործակցություն Լեյդենի համալսարանի հետ։ Նիդերլանդներում մեկնարկում է առաջին ֆորմալ համալսարանական համագործակցությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Academy Site
Asking Alexandria (ալբոմ)

Asking Alexandria, բրիտանական համանուն խմբի ալբոմ, որը թողարկվել է 2017 թվականի դեկտեմբերի 15-ին։ Սա առաջին ալբոմն է, որը ձայնագրվել է Դենի Ուորսնոպի վերադառնալուց հետք, ով խմբում չի եղել 2015 թվականի հոկտեմբերից մինչև 2016 թվականի հոկտեմբերը։ Ինչպես նաև սա խմբի առաջին ալբոմն է, ստեղծված Մեթ Գուդոմի  (From First to Last-ից) կողմից։


== Կառուցվածքի ցանկ ==


== Ձայնագրության անդամներ ==
Asking AlexandriaԴենի Ուորսնոպ՝ վոկալ
Բեն Բրյուս՝ կիթառ, բեք վոկալ, վոկալ 11-րդ երգում
Քամերոն Լիդել՝ կիթառ
Սեմ Բեթլի՝ բաս կիթառ
Ջեյմս Կասելս՝ հարվածային գործիքներԼրացուցիչ երաժիշտներBingx՝ վոկալ 11-րդ երգումԱրտադրությունՄեթ Գուդ՝ պրոդյուսեր
Թեյլեր Լարսոն՝ համադրություն


== Դիրքը չարտերում ==


== Ծանոթագրություններ ==
Անցյալի արձագանքները

Անցյալի արձագանքները, 1970 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Նշանավոր գիտնականը Հայրենական մեծ պատերազմի տարիներին հետախույզ է եղել Գերմանիայում, և նրան հաջողվել է հակառակորդի գաղտնի օբյեկտին վերաբերող տեղեկություններ ձեռք բերել։


== Դերերում ==
Արտավազդ - Խորեն Աբրահամյան
Գերտրուդա-Յուտա - Աուսմա Կանտանե
Հեյնի - Էդուարդ Մարցևիչ
Հանս - Վադիմ Ժուկ
Հորստ - Ի. Կրենբերգ
Էբերշտեյն - Վիկտոր Պլյուտ
Մարթա - Լիդիա Պուպուրե
Սարգիս - Հանրի Զարյան
Զեյֆերտ - Յուրի Յարվետ
ռադիստուհի - Գալինա Յացկինա


== Նկարահանող խումբ ==
Սցենարի հեղինակ - Անդրեյ Վերդյան
Բեմադրող ռեժիսոր - Գրիգորի Մելիք-Ավագյան
Բեմադրող օպերատոր - Ալբերտ Յավուրյան
Բեմադրող նկարիչ - Ռաֆայել Ս. Բաբայան
Կոմպոզիտոր - Ջիվան Տեր-Թադեւոսյան
Հնչյունային օպերատոր - Ի. Օրդուխանյան
Ռեժիսոր - Ա. Հայրապետյան
Օպերատոր - Գ. Հայրապետով
Զգեստների նկարիչ - Գ. Իսայան
Նկարիչ դիմահարդար - Պ. Ասչյան
Ռեժիսորի ասիստենտ - Ա. Գամջյան, Հ. Շահապունի, Ի. Դամբրան
Օպերատորի ասիստենտ - Վ. Բադալյան, Հ. ՄկրտչյանՀամակցված նկարահանումներ

Օպերատոր - Ն. Շաբաեւ,
Նկարիչ - Հ. Հովհաննիսյան
Մոնտաժը - Գալինա Միլոսերդովա
Խմբագիր - Ս. Հասմիկյան
Տնօրեն - Վ. Բադալյան


== Ծանոթագրություններ ==
Ալտբախ

Ալտբախ  (գերմ.՝ Altbach), քաղաք Գերմանիայի Բավարիա երկրամասում։
Ենթարկվում է Շտուտգարտ վարչական շրջանին։ Գտնվում է Էսլինգեն շրջանի կազմում։ Բնակչությունը կազմում է 5840 մարդ (ըստ 2010 թվականի դեկտեմբերի 31-ի)։ Տարածքը կազմում է 3,35 կմ²։ Պաշտոնական կոդ՝ 08 1 16 004։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Ուկրաինսկոե (գյուղ, Խարկովի շրջան)

Անվան այլ կիրառումների համար տե՛ս՝ ՈւկրաինսկոեՈւկրաինսկոե (ուկրաիներեն՝ Українське), գյուղ Ուկրաինայի Խարկովի մարզի Խարկովի շրջանում։ Բնակավայրը նախկինում նաև անվանվել է Ստանկոստրոյ։ Հիմնադրվել է 1926 թվականին։
2001 թվականի տվյալներով Ուկրաինսկոե գյուղում բնակվում էր 5 մարդ։ Բնակավայրը զբաղեցնում է 0,14 կմ² տարածք։ Բնակչության խտությունը կազմում էր 35,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծիածան (նկար, Կուինջի)

«Ծիածան» (ռուս.՝ Радуга ), ռուս նկարիչ Արխիպ Կուինջիի (1841/1842-1910) նկարը, որ ստեղծել է 1900-1905 թվականներին։ Ռուսական պետական թանգարանի հավաքածուի մաս է (ինվ. Ж-1530): Նկարի չափերը՝ 110 × 171 սմ։


== Պատմություն և նկարագրություն ==
«Ծիածան» նկարը համարվում է Կուինջի ստեղծագործության ուշ շրջանի գլուխգործոցներից մեկը։ Իր կոմպոզիցիայով և թեմատիկայով այն համահունչ է զգալիորեն ավելի վաղ ստեղծված «Անձրևից հետո» նկարին, որն որ Կուինջին նկարել է 1879 թվականին։ Նկարում օգտագործվել են ռուս նկարիչների ստեղծագործությանը հատուկ մոտիվներ՝ հացահատիկի դաշտ, ճանապարհ և ծիածան։
Կուինջիի մասին մենագրության հեղինակ գրող Միխայիլ Նևեդոմսկին նկարի մասին ասել է.

Գոյություն ունի Կուինջիի՝ «Ծիածան» խորագիրը կրող մեկ այլ, ավելի փոքր նկար (1885-1895, թուղթ ստվարաթղթի վրա, 20 × 31 սմ), որ պահվում է Չեբոքսարիում՝ Չուվաշիայի պետական պատկերասրահում։


== Ծանոթագրություններ ==


== Արտաքին հղումներ ==
«Куинджи А. И. — Радуга. 1900—1905» (HTML)։ Виртуальный Русский музей — rusmuseumvrm.ru։ Վերցված է 08.11.2017
(7464) Վայպերա

(7464) Վայպերա (անգլ.՝ Vipera), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 15-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,565081 ա. մ., առավելագույնը մոտենում է 1,8754 ա. մ. հեռավորության վրա և հեռանում 3,2548 ա. մ.։ Արեգակի շուրջ մեկ ամբողջական պտույտ է կատարում 1500,55 երկրային օրվա ընթացքում, իր ուղեծրով շարժվելով միջինում 0,239912 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7464) Վայպերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոե Դուբովոե

Նովոե Դուբովոե (ռուս.՝ Новое Дубовое), գյուղ Ռուսաստանի Լիպեցկի մարզի Խլևենսկի շրջանի կազմում։
Բնակչությունը 2010 թվականին գրանցված տվյալներով կազմում էր 1471 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելաազյորսկ

Բելաազյորսկ (բելառուս․՝ Белаазёрск), քաղաք Բելառուսում՝ Բրեստի մարզի Բերյոզայի շրջանում։ Ընկած է Սպիտակ, Սև և Սպորովսկոյե լճերի միջև, մարզկենտրոն Բրեստից մոտավորապես 100, հանրապետության մայրաքաղաք Մինսկից՝ 250 կիլոմետր հեռավորության վրա։ Քաղաքի մոտակայքով են անցնում Փարիզ — Բեռլին — Վարշավա — Բրեստ — Մինսկ — Մոսկվա երկաթուղին ու ավտոմայրուղին։
Զբաղեցնում է 5,84 քառակուսի կիլոմետր տարածք։ Բնակչության թվաքանակը 2021 թվականի հունվարի 1-ի տվյալներով եղել է 11.115:


== Ժողովրդագրություն ==
Բնակչության թվաքանակը ըստ տարիների.


== Անվանի անձինք ==
Նինա Մատյաշ (Ніна Іосіфаўна Мацяш; 1943–2008), բելառուս բանաստեղծուհի, արձակագիր, ԽՍՀՄ գրողների միության անդամ (1971), Բելառուսի Հանրապետության արվեստի վաստակավոր գործիչ (1994), Բելաազյորսի պատվավոր քաղաքացի (1988)։ Նրա անունով է կոչվել քաղաքային գրադարանը։


== Ծանոթագրություններ ==


== Գրականություն ==
Respublika Belarus': ènciklopediâ, Tom 2, Mińsk 2006


== Արտաքին հղումներ ==
Belaasjorsk, Webseite
Շարի (հրաբուխ)

Շարի կամ Շարի լեռ (ճապ.՝ 斜里岳, Շարի-դակե), անթրոպոգենի ժամանակաշրջան ստրատոհրաբուխ Ճապոնիայում։ Հրաբուխի բառձրությունը ծովի մակարդակին համեմատ 1547 մ է։ Լեռների խմբի մեջ է նաև մտնում Հարավային Շարի լեռը (ճապ.՝ 南斜里岳 մինիմաշարի-դակե), Շարի լեռից դեպի արևմուտք։ Այն գտնվում է Հոկայդոյի Շիրետոկո թերակղզու վրա։


== Անվանում ==
Հրաբուխի նախկին անվանումն այնուների լեզվով Օննենուպուրի էր։ Շարի անունը նշանակում է ճահիճներ, որտեղ եղեգն է աճում։ Այն նաև հայտնի է որպես Օխոտսկ ֆուձի (ճապ.՝ オホーツク富士 ohōtsuku fuji) կամ Շարի ֆուձի (ճապ.՝ 斜里富士 shari fuji)։


== Երկրաբանություն ==
Լեռը կազմված է հիմնականում անդեզիտից, դացիտից, բազալտից։


== Մագլցման երթուղիներ ==
Ամենահայտնի վերելքի երթուղին սկսվում է Կիոսատո գյուղի կողմից։ Հասարակական ավտոբուսը (Շարիբուս) շարժվում է օրական երեք անգամ (առաջինը՝ 6:30-ին) Շիրետոկոշարի կայարանից մինչև արահետի սկիզբ։ 


== Ծանոթագրություններ ==


== Արտաքին հղումներ ==
Շարի Դակե - Ճապոնիայի երկրաբանական ծառայություն
Կլեման (այլ կիրառումներ)

Կլեման, ֆրանսիական ազգանուն։

Ժան Բատիստ Կլեման, ֆրանսիացի բանաստեղծ, հասարակական գործիչ և հրապարակախոս (1836-1903)։
Ռենե Կլեման, ֆրանսիացի կինոռեժիսոր (1913-1996)։
Լապաս

Լապաս (ռուս.՝ Лапас), գյուղ Ռուսաստանի, Աստրախանի մարզի Խարաբալինսկի շրջանի կազմում։
Բնակչությունը 2010 թվականին գրանցված տվյալներով կազմում էր 664 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևմտականացում

Արևմտականացում, հասարակական հարաբերությունների բոլոր ոլորոտներում արևմտյան արժեքների ներդրու­մը։ Արևմտականացման քաղաքականությանը հատակ է Արևմտյան պետություններին, հատկա­պես ԱՄՆ-ին, որոնք արևմտյան քաղա­քակրթության նվաճումները ներկայաց­նում են իբրև բարձրագույն և միակ ար­ժեքներ, առանց որոնց մյուս ազգերը եւ պետությունները չեն կարող առաջադի­մել։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Դեմուվիլ

Դեմուվիլ (ֆր.՝ Démouville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 3164 մարդ, բնակչության խտությունը` 888.76 մարդ/կմ²։ Բնակավայրը զբաղեցնում է 3.56 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 8 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2229 աշխատունակ (15-64 տարեկան)  բնակիչ, որոնցից ակտիվ էին 1575-ը, իսկ ոչ ակտիվները` 654։ Ակտիվության ցուցանիշը կազմում է 70,7 %։ 1575 աշխատունակ մարդկանցից աշխատել է 1482 անձ (763 տղամարդ և 719 կին)։ Գործազուրկ են եղել 93 անձ (46 տղամարդ և 47 կին)։ 654 անաշխատունակներից 226-ը եղել են աշակերտներ կամ ուսանողներ, 298-ը` թոշակառուներ, իսկ 130-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պայակումբուհ

Պայակումբուհ (ինդոն.՝  Payakumbuh), քաղաք Ինդոնեզիայի Հարավային Սումատրա նահանգում։ Քաղաքը մունիցիպալիտետ է՝ ինքնավար վարչական միավոր։ Բնակչությունը՝ 125 608 մարդ (2015)։


== Աշխարհագրական դիրք ==
Քաղաքը գտնվում է նահանգի արևելյան հատվածում՝ Սումատրա կղզու արևմուտքում, Սագո լեռներից հյուսիս։ Ծովի մակարդակից բացարձակ բարձրությունը 533 մետր է։
Պայակումբուհը գտնվում է նահանգի վարչական կենտրոն Պադանգից 77 կմ հյուսիս - հյուսիս-արևելք (NNE)։


== Վարչական բաժանում ==
Մունիցիպալիտետի տարածքը բաժանվում է հինգ շրջանների (kecamatan), որոնք իրենց հերթին բաժանվում են 76 գյուղերի (kelurahan)։ Տարածքը կազմում է 80,43 կմ2։


== Բնակչություն ==
Ըստ 2010 թվականի պաշտոնական մարդահամարի՝ բնակչությունը կազմում է 91 279 մարդ։
Բնակչության դինամիկ շարժը ըստ տարիների

Քաղաքի ազգային կազմում գերակշռում են մինանգկաբաու ազգի ներկայացուցիչները, ապրում են նաև չինացիներ, ճավացիներ և բատակներ։


== Տրանսպորտ ==
Ամենամոտ օդանավակայանը գտնվում է Պադանգ քաղաքում։


== Ծանոթագրություններ ==
Դավիթ Խրտյան

Դավիթ Խրտյան (անգլ.՝ David Kherdian, դեկտեմբերի 17, 1931(1931-12-17), Ռասին, Վիսկոնսին, ԱՄՆ), ամերիկահայ անգլիագիր գրող։
1971 - 1972 թվականներին խմբագրել է անգլերեն «Արարատ» հանդեսը, հիմնադրել է «Կիլիկիա» հրատարակչությունը։ Հեղինակ է «Հորս մահվան առթիվ և այլ բանաստեղծություններ» (1970), «Հարգանք Ադանային» (1971) ժողովածուների. գրել է նաև Վիլյամ Սարոյանի կենսամատենագիտությունը (1966)։


== Ծանոթագրություններ ==
Ժադեիտ

Ժադեիտ, (իսպան. piedra de jada – խիթաքար), միներալ պիրոքսենների խմբից՝ 
  
    
      
        N
        a
        A
        l
        [
        S
        
          i
          
            2
          
        
        
          O
          
            6
          
        
        ]
      
    
    {\displaystyle NaAl[Si_{2}O_{6}]}
  : Բյուրեղագիտական համակարգը մոնոկլինային է։ Գույնը՝ սպիտակ, կանաչավուն։ Կարծրությունը՝ 6,5–7, խտությունը՝ 3300–3400 կգ/մ³: Սովորաբար սերպենտինիտներում առաջացնում է մոնոմիներալային և ալբիտ–ժադեիտային, իսկ գրաուվակներում՝ քվարց–ժադեիտային գոյացումներ։ Հանդիպում է ցածր ջերմաստիճանային մետամորֆային ապարներում։ Հայտնի են Ղազախստանի, Պամիրի, Բիրմայի հանքավայրերը։ Կիսաթանկարժեք քար է։
Պրեմեզել

Պրեմեզել (ֆր.՝ Prémeyzel), կոմունա Ֆրանսիայում, մտնում է Ռոն Ալպեր շրջանի կազմի մեջ։ Մտնում է Բելլե կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01310։


== Բնակչություն ==
Կոմունայի բնակչությունը 2010 թվականին կազմել է 234 մարդ։


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
Եհուի զինակիցները

Եհուի զինակիցները (ֆր.՝ Les Compagnons de Jéhu), Ալեքսանդր Դյումա հոր պատմական վեպ, առաջին անգամ հրապարակված 1857 թվականին։ Սա տրիլոգիային երկրորդ մասն է, որի մեջ մտնում են «Սպիտակները և կապույտները» (ավելի ուշ՝ 1867 թվականին հրապարակված) և «Շևալյե դե Սենտ Էրմին» (1869 թվական)։
Վեպի գործողությունները ընթանում են Նապոլեոն Բոնապարտի, Ֆրանսիայում կայսերական ռեժիմի հաստատման ժամանակ, ռոյալիստների Հանրապետությանն ուղղված դավադրության պատմության ֆոնի վրա։ Ռոյալիստների զինված խմբավորումները այնքան դաժան էին հանրապետականների հանդեպ, որ ֆրանսիացիները նրանց անվանում էին Եհուի զինակիցներ - իսրայելական արյունարբու թագավոր Եհուի անվամբ։ Այստեղից էլ գալիս է վեպի անվանումը։


== Էկրանավորում ==
Համանուն հեռուստաֆիլմ, 1966 թվական, ռեժիսոր - Միշել Դրաշ (ֆր.՝ Michel Drach), սցենարիստ-տնօրեն - Ժակ Արման (Jacques Armand)։


== Արտաքին հղումներ ==
Վեպի տեքստը (ֆրանսերեն)
Ալլա Լևոնյան

Ալլա Ժորայի Լևոնյան (հունիսի 26, 1975(1975-06-26), Ավշար, Արարատի շրջան, Հայկական ԽՍՀ, ԽՍՀՄ), հայ երգչուհի, Հայաստանի Հանրապետության վաստակավոր արտիստ (2011)։


== Կրթություն ==
1992 թ. ավարտել է Ավշարի միջնակարգ դպրոցը։ 11 տարի սովորել է արվեստի երաժշտական դպրոցի դաշնամուրային բաժնում, հաճախել է Երևանի Գրողների միության «Պիոներ կանչ» թերթի «Բողբոջ» խմբակ։ Դպրոցական տարիներին հաճախել է մանկական կոմպոզիցիայի, երաժշտական, նկարչական, սպորտային խմբակներ։ 2003-2007 թթ. սովորել է Երևանի Կոմիտասի անվան պետական կոնսերվատորիայի ջազ-էստրադային բաժնում։


== Ստեղծագործական գործունեությունը ==
1993 թ. մասնակցել է «Արձագանք» ստուդիայի ամենամսյա «Բոհեմ» մրցույթ-փառատոնին՝ իր հեղինակած «Օտարական» և «Վերադարձիր» երգերով և արժանացել 1-ին մրցանակի։ 1994 թ. իր հեղինակած «Կգտնեմ» երգով մասնակցել է ամենամյա «Ասուպ» մրցույթ-փառատոնին և դարձել մրցանակակիր, որից հետո ընդունվել է Հայաստանի Երգի պետական թատրոն։ 1997-1999 թթ. «Ես եմ», «Հայաստան», «Հոյնար» երգերով մասնակցել է «Այո» մրցույթ-փառատոներին և 3 տարի անընդմեջ հաղթել։ 1999 թվականից ծավալում է համերգային գործունեություն հայրենիքում և արտասահմանում։ Աշխատել է նաև Հայաստանի Հանրային ռադիոյում և ունեցել է սեփական հաղորդումը։
«Պիոներ կանչ» թերթում տպագրվել են նրա բանաստեղծությունները։
ՀՀ ոստիկանությանը կից հասարակական խորհրդի անդամ է։


== Սկավառակագրություն ==
Թողարկել է 5 ձայնասկավառակ և մեկ տեսասկավառակ։ Նկարահանել է շուրջ 17 տեսահոլովակ։


=== Ալբոմներ ===
Հայաստան (2000)
Մշո աղջիկ (2002)
Գնամ հասնեմ (2003)
The Best (2006)
Մարալ (2006)


== Պարգևներ և կոչումներ ==
Հայաստանի Հանրապետության վաստակավոր արտիստ (2011)
«Լավագույն երգչուհի»,
«Լավագույն ժողովրդական երգչուհի»,
«Լավագույն երգ, ձայնասկավառակ», և այլն։
2008 թ-ից հանդիսանում է ՅՈՒՆԻՍԵՖ-ի Բարի Կամքի դեսպանը Հայաստանում։
Ֆրիտյոֆ Նանսենի հիմնադրամի շքանշանակիր,
ՀՀ մշակույթի նախարարության ոսկե մեդալ,
ՀՀ ՊՆ «Վազգեն Սարգսյան» մեդալ,


== Ծանոթագրություններ ==


== Արտաքին հղումներ ==
Մեր մեջ ասած - Ալլա Լևոնյան
Ալլա Լևոնյանը Էյ Վի Փրոդաքշն կայքում
Վիտալի Զաստուխով

Վիտալի Սերգեևիչ Զաստուխով (հուլիսի 27, 1947(1947-07-27), Երևան, Հայկական ԽՍՀ, ԽՍՀՄ - նոյեմբերի 17, 2001(2001-11-17), Երևան, Հայաստան), խորհրդային ժամանակաշրջանի հայ բասկետբոլիստ, Եվրոպայի չեմպիոն (1969 թ.) 1970 թ.-ին աշխարհի առաջնության մրցանակակիր։
Միջազգային կարգի սպորտի վարպետ (1969 թ.)։ 1965-68 թթ. խաղացել է Երևանի «Սպարտակ», 1969-71 թթ.-ին Մոսկվայի «Դինամո» և 1972-77 թթ.-ին Երևանի ՍԿԻՖ թիմերում, իսկ 1972 թ.-ին եղել է մարզիչ։ 1969-70 թթ.խաղացել է ԽՍՀՄ բասկետբոլի հավաքականում, որտեղ նա 1969 թ. դարձել է Եվրոպայի չեմպիոն և 1970 թ.-ին թիմի հետ գրավել բասկետբոլի աշխարհի առաջնության 3-րդ տեղը։ Վիտալի Զաստուխովը ավարտել է Երևանի պետական համալսարանը, եղել է ԽՍՀՄ-ի Հայաստանի բասկետբոլի ֆեդերացիայի անդամ։ Մահացել է ուղեղի հիվանդությունից։
Հայաստանում անց է կացվում Վիտալի Զաստուխովի հիշատակի պատանեկան մրցաշար։


== Ծանոթագրություններ ==


== Արտաքին հղումներ ==
Էջը www.basketpedya.com կայքում(չաշխատող հղում)
Երեք աղջիկները քաղաքում (ֆիլմ)

Երեք աղջիկները քաղաքում, 1941 թվականին Լեյ Ջեյսոնի կողմից նկարահանված կոլումբիական կինոկատակերգություն, որում խաղում են Ջոան Բլոնդելը, Բիննի Բարնսը և Ջանեթ Բլերը (նրա առաջին ֆիլմը)։ Սցենարի հեղինակը Ռիչարդ Քերոլն է։


== Սյուժե ==
«The Merchants Hotel» հյուրանոցում տեղի է ունենում դագաղագործների համաժողով և ինքնաթիռներ արտադրողների ու նրանց աշխատողների միջև միջնորդական հանդիպում։ Հյուրանոցի մենեջեր Փադդլն անհանգստանում է համագումարը կազմակերպած քույրերին՝ Ֆեյթ և Հոուպ Բաններներին քննադատած մի  հոդվածի համար։ Հոուպին սիրահարված լրագրող Թոմի Հոպկինսը փորձել է նրա համոզել «կանոնավոր» ժամերով աշխատանքի անցնել, բայց աղջկան գումարն անհրաժեշտ էր  իր կրտսեր քրոջ՝ Չերիթիի կրթության համար մասնավոր թանկ դպրոցին վճարելու համար։ Սակայն Թոմիի և Հոուպի վեճից անմիջապես հետո Չերիթին հայտնվում է և հայտարարում, որ պատրաստվում է թողնել դպրոոցը, որպեսզի իր քույրերի նման կազմակերպիչ դառնա։ Նրանք փորձում են փոխել վերջինիս մտադրությունը։
Միևնույն ժամանակ հյուրանոցում դիակ է հայտնաբերվում։ Քույրերը, անհագստացած հյուրանոցի արդեն իսկ վատ հեղինակության պատճառով, որոշում են դիակը նետել մեկ այլ վայր։ Հոուպը փորձում է Թոմիին համոզել դա անել, բայց մահացածին ճանաչելուց հետո նա հասկանում է, որ դիակն այն աշխատանքային միջնորդն է, որին բոլորը սպասում են և որ այդ ամենն իր թերթի համար լավ հոդված կդառնար։ Հոուպը չի կարողանում նրան համոզել լռել, ուստի մարմինը վթարային ելքով հանում և թաքցնում են մի սենյակում։ Դժբախտաբար սենյակն զբաղեցրել էր մի դագաղագործ, որը զանգում է ոստիկանություն և փախչում։
Հոուպը և Ֆեյթը մարմինը հետ են բերում ու թաքցնում լվացքի զամբյուղի մեջ։ Թոմին գողանում է այն աղջիկներից և ոստիկանների խուզարկությունից թաքստոց փնտրելով՝ հայտնվում է պոկեր խաղացողների մոտ, որտեղ նրան գտնում են Ֆեյթն ու Հոուպը, բայց ոստիկանապետից թաքցնելու համար ստիպված են լինում փակել նրան պատահական սենյակում։ Նրանք մարմինը դնում են դագաղի մեջ, որն էլ տեղափոխում են դագաղագործներիի համաժողովի սենյակ։ Թերթի խմբագիր Ֆրեդ Չեյմբերսը գտնում է Թոմիին, բայց իմանալով, որ վերջինս կորցրել է դիակը, աշխատանքից ազատում է նրան։ Չերիթին, որը հրապուրված է Թոմիով և ամեն առիթով համբուրում է նրան, ասում է, թե որտեղ է մարմինը։ Նրա հեռանալուց հետո Չերիթին ասում է Հոուպին, որ Թոմին սիրահարված է իրեն։
Երբ «Chronicle»-ում՝ Թոմիի նախկին լրագրում տպագրվում է դիակի մասին, ոստիկաններն սկսում են հետապնդել նրան։ Թոմին հայտնվում է միջնորդների ժողովին ու ներկայանում որպես միջնորդ։ Նա դիմում է երկու կողմերի հայրենասիրությանը և կարողանում նրանց ստիպել փոխզիջման գնալ։
Երբ դիակը տանում էին  հյուրանոցի նախասրահով, Շառլեման անունով մի հարբեցող ճանաչում է նրան ու ծափ զարկելով՝ նրան կյանքի է վերադարձնում։ Պարզվում է, որ նա այդ տղամարդուն հիպնոս էր արել։ Բոլորը թեթևացած շունչ են քաշում։ Թոմին ոստիկանապետից խնդրում է իրեն շտապ ամուսնության արտոնագիր տրամադրել։ Հոուպը կարծում է, թե նա ուզում է ամուսնանալ Չերիթիի հետ, սակայն Թոմին ուղղում է նրան։ Հայտնվում է Չերիթին և շարունակում ստել Թոմիի հետ իր հարաբերությունների մասին, Հոուպը նրան ապտակում է, որին միանում են նախ Ֆեյթը, ապա՝ Փադդլը։


== Դերերում ==


== Արտաքին հղումներ ==
«Երեք աղջիկները քաղաքում (ֆիլմ)»(անգլ.) ֆիլմը Internet Movie Database կայքում
Կաղապար:Tcmdb title


== Ծանոթագրություններ ==
Մ.թ.ա. 711


== Դեպքեր ==


== Ծնունդներ ==


== Մահեր ==
227

227 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 227 թվականն է, 
III դարի 27-րդ տարին։


== Դեպքեր ==
Ապրիլի 28 - Որմիզդականի ճակատամարտը։


== Ծնունդներ ==


== Մահեր ==
Չինգիզովո

Չինգիզովո (ռուս.՝ Чингизово, բաշկիրերեն՝ Сыңғыҙ), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 622 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամ Գրիգորյան (գրող)

Անվան այլ կիրառումների համար տե՛ս՝ Արամ Գրիգորյան (այլ կիրառումներ)Արամ Ռուբենի Գրիգորյան (հունվարի 3, 1914(1914-01-03), Կարս, Կարսի մարզ, Կովկասյան երկրամաս, Ռուսական կայսրություն - դեկտեմբերի 26, 2004(2004-12-26), Մոսկվա, Ռուսաստան), հայ գրող, արձակագիր, գրականագետ։ Բանասիրական գիտությունների թեկնածու, ԽՍՀՄ գրողների միության անդամ 1939 թվականից։


== Կենսագրություն ==
Ծնվել է 1914 թվականին Կարս քաղաքում։ 1941 թվականին ավարտել է Լենինականի մանկավարժական ինստիտուտի լեզվագրական ֆակուլտետը, ապա՝ Մոսկվայի Մաքսիմ Գորկու անվան գրականության ինստիտուտի գրականության բարձրագույն դասընթացները։ Մինչև 1970 թվականը աշխատել է Մոսկվայի Մաքսիմ Գորկու անվան գրականության ինստիտուտում։
Ռուսերեն լույս են տեսել նրա «Շիրվանզադեի ռեալիզմը» (Երևան, 1960), «Սոցիալիստական ռեալիզմի ակունքների մոտ» (Երևան 1963) գրքերը։ Ապրում ու աշխատում է Մոսկվայում։


== Երկեր ==
Արևի ուժը, Երևան, Պետհրատ, 1939, 64 էջ։
Կյանքի ճանապարհը (նովելներ և լեգենդներ), Երևան, Հայպետհրատ, 1946, 121 էջ։
Պատումներ Շիրազի կյանքից։ Սովետական գրող, 1987։


== Ծանոթագրություններ ==


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»
Ալեքսեևսկի գյուղական խորհուրդ (Խարկովի մարզ, Կրասնոկուտսկի շրջան)

Անվան այլ կիրառումների համար տե՛ս՝ Ալեքսեևսկի գյուղական խորհուրդ (այլ կիրառումներ)Ալեքսեևսկի գյուղական խորհուրդ  (ուկրաիներեն՝ Олексіївська сільська рада), Ուկրաինայի Խարկովի մարզի Կրասնոկուտսկի շրջանում։
2001 թվականի տվյալներով Ալեքսեևսկի գյուղական խորհրդում բնակվում էր 2597 մարդ։ Տարածքը՝ 63.15 կմ²։ Բնակչության խտությունը կազմում էր 41.13 մարդ/կմ²։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մայդան-Կոպիշչենսկի

Մայդան-Կոպիշչենսկի (ուկրաիներեն՝ Майдан-Копищенський), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1801 թվականին։
2001 թվականի տվյալներով Մայդան-Կոպիշչենսկի գյուղում բնակվում էր 356 մարդ։ Բնակավայրը զբաղեցնում է 1,73 կմ² տարածք։ Բնակչության խտությունը կազմում էր 205,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յաննիս Ծառուխիս

Յաննիս Ծառուխիս (հուն․՝ Γιάννης Τσαρούχης, հունվարի 13, 1910(1910-01-13)[…], Պիրեյոս, Հունաստան - հուլիսի 20, 1989(1989-07-20), Աթենք, Հունաստան), հույն նկարիչ։


== Կենսագրություն ==
Յաննիս Ծառուխիսը ծնվել է Պիրեյում։ 1929–1935 թվականներին սովորել է Աթենքի գեղարվեստի դպրոցում, եղել է Ֆոտիոս Կանտողլու աշակերտը, ով նրանց ծանոթացրել է բյուզանդական իկոնագրաֆիային։ Դմիտրի Պիկոնիսի, Կոնտողլու և Անգելիկի Հաթզիմիչալի հետ միասին հիմնել է գեղանկարչության մեջ հույն ավանդույթների ներդրման շարժումը։
1935-1936 թվականներին այցելել է Ստամբուլ, Փարիզ, Իտալիա, ծանոթացել է վերածննդի ժամանակաշրջանի արվեստին և իմպրեսիոնիզմին։


== Գործունեություն ==
1936 թվականին Ծառուխիսը վերադառնում է Հունաստան, երկու տարի անց բացում իր առաջին անհատական ցուցահանդեսն Աթենքում։ 1940 թվականին մասնակցում է հույն-իտալական պատերազմին։ 1949 թվականին մի խումբ արվեստագետների հետ հիմնում է «Արմոս» արվեստի խումբը։ 1951 թվականին ցուցահանդեսներ է ունեցել Լոնդոնում և Փարիզում։ 1958 թվականին մասնակցել է Վենտիկի Բիենալեին։ 1967 թվականին տեղափոխվել է Փարիզ։
Ծառուխիսի կտավներում առկա են խոցելի տղամարդկանց և ուժեղ կանանց կերպարներ


== Կառույցներ ==
1982 թվականին Աթենքում բացվել է Մարուսիի Յաննիս Ծառուխիս թանգարանը, որը տեղակայված է նկարչի տանը։ Գործում է նաև Ծառուխիս հիմնադրամը։


== Ծանոթագրություններ ==


== Արտաքին հղումներ ==
Յաննիս Ծառուխիսի և Ծառուխիս հիմնադրամի պաշտոնական կայքը